ناڵی زێڕین
ناڵی زێڕین یان گۆڵدن ھۆرس شوو () ناوچەیەکە لە باشووری پارێزگای ئانتاریۆ لە کەنەدا. دەکەوێتە کۆتاییی ڕۆژاوای دەریاچەی ئەنتاریۆ. ناوچەکە لەسەر شێوازی ناڵی ئەسپە بۆیە ئەم ناوەی لێنراوە. ناوچەکە لە ڕووی ئابوورییەوە گرنگییەکی تایبەتی ھەیە بەم ھۆیەوەش نازناوی زێڕینیان خستووەتە پاڵی. سنووری دەرەوەی درێژ بووەتەوە بەرەو باشوور تا دەریاچەی ئێری لە سنووری ویلایەتە یەکگرتووەکانی ئەمریکا و لەبەری باکوور بۆ دەریاچەی سکوگۆگ و دەریاچەی سیمکۆی درێژ بووەتەوە. ناوچەی تۆرۆنتۆی مەزن و شارەوانییەکانی دەوروبەری تۆرۆنتۆ لە ئامێز دەگرێت. ناوچەکە پڕاوپڕترین ناوچەیە لە پیشەسازی لە کەنەدا. کە ژمارەی دانیشتووانی ٩٬٢٤٦٬٣٤٨ کەسە ناوچەی ناڵی زێڕین زیاتر لە ٢١ لە سەدی دانیشتووانی کەنەدا و زیاتر لە ٥٥٪ی دانیشتووانی ئەنتاریۆ لەخۆ دەگرێت.

کرۆکی ناڵی زێڕین لە تاڤگەی نیاگاراوە لە کۆتایی ڕۆژھەڵاتی نیمچە دوورگەی نیاگارا دەست پێ دەکات و بەرەو ڕۆژاوا درێژ دەبێتەوە، لە کۆتایی ڕۆژاوای دەریاچەی ئەنتاریۆ لە ھامڵتۆن پێچراوەتەوە و پاشان بەرەو باکووری ڕۆژھەڵات ھەڵگەڕاوەتەوە بۆ تۆرۆنتۆ (لە کەناری باکووری ڕۆژاوای دەریاچەی ئەنتاریۆ).

سەرچاوەکان 

کەنەدا